ඊග්රාම නිලධාරියේ කෝටි 146ක් ඉතිරි වෙලා
ඊග්රාම නිලධාරි ව්යාපෘතිය සැලසුම් කළ පරිදි ක්රියාත්මක නොකිරීම හේතුවෙන් රුපියල් එකසිය හතලිස් හය කෝටි විසිහයලක්ෂ පන්දහස් එකසියදොළහක 1462605112 මුදලක් ඉකුත් වර්ෂය 2023 වන විට ඉතිරිව පවතින බව අනාවරණය වී ඇත මෙකී ව්යාපෘතිය සඳහා රුපියල් කෝටි එකසිය පනහක මුදලක් 1500000000 වෙන් කර තිබුණි මෙකී ව්යාපෘතිය සැලසුම් කළ පරිදි ක්රියාත්මක නොකිරීම හේතුවෙන් 2017 වර්ෂයේ සිට දිගින් දිගටම ප්රතිපාදන ඉතිරි වී ඇති බව හෙළිවී තිබේ ජාතික විගණන කාර්යාලය මගින් නිකුත් කර ඇති විගණන වාර්තාවකට අනුව මෙම ව්යාපෘතියට අදාළව ප්රචාරණ හා සන්නිවේදන අවශ්යතා සපුරා ගැනීමේ කාර්යය වැට් රහිතව රුපියල් දෙකෝටි පනස්හත්ලක්ෂ හැටදෙදහස් හාරසිය හැත්තෑ හතරක 25762474 මුදලකට සැලසිනේ ආයතනයට පවරා තිබුණි එහෙත් ප්රසම්පාදන මාර්ගෝපදේශ සංග්රහයේ වගන්තිය ප්රකාරව ගිවිසුමකට එළඹ නොතිබුණි ගෙවීමේ සුරක්ෂිතතාවයක් ඉදිරිපත් නොකර තිබියදීත් ගිවිසුම් මුදලින් සියයට පනහක අත්තිකාරම් මුදලක් වැට් සහිතව රුපියල් එක්කෝටි තිස්නවලක්ෂ එකොළොස්දහස් හත්සියහයක මුදලක් 13911736 සැලසිනේ ආයතනයට ගෙවා තිබූ බව ද විගණන වාර්තාවේ සඳහන් වෙයි මෙම ව්යාපෘතියේ අරමුණ වන්නේ විවිධ රාජ්ය සේවාවන් සමග සම්බන්ධ වූ තහවුරු කරන ලද විශාල දත්ත ගබඩාවක් නිර්මාණය කිරීමය ලලිත් චාමින්ද